《青玉案 其一 徐侍郎生辰》
宋代·杨无咎

芝兰桃李环围著。拥和气、浮帘幕。寿斝交飞争满酌。

一声珠串，数敲牙板，应有梁尘落。

腰金虽重何曾觉。更看悬鱼上麟阁。不用祖洲寻灵药。

平时阴德，几人今日，额手称安乐。

作者简介：杨无咎（1097～1171）字补之，杨一作扬，一说名补之，字无咎。自号逃禅老人、清夷长者、紫阳居士。临江清江（今江西樟树）人，寓居洪州南昌。绘画尤擅墨梅。水墨人物画师法李公麟。书学欧阳询，笔势劲利。今存《逃禅词》一卷，词多题画之作，风格婉丽。生平事迹见《宋史翼》卷三六。